《六州》
宋代·佚名

中兴运，孝治格升平。回騩驭，弭凤驾，册宝初上鸿名。龙楼问寝凤鸡鸣。更翻莱戏彩衣轻。坤躔夜照老人星。金觞上寿，长愿燕慈宁。乘云何处去，愁断紫箫声。追思金殿，椒壁丹楹。又谁知、勤俭仁明。风行化被宫庭。佑圣主，底明时。阴功暗及生灵。离宫晚、花卉娉婷。甲观高、潮海峥嵘。往事回头忽飘零。空留嫔御，掩泣望霓旌。会稽山翠，永祐陵高，而今便是蓬瀛。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。